# data[].attributes.body
Οδηγίες για τη δραστηριότητα:

1. Επιλέξτε έναν αγαπημένο ήρωα από τη λογοτεχνία.

2. Στο πεδίο 'Όνομα Ήρωα' γράψτε το όνομά του.

3. Στο πεδίο 'Έργο' γράψτε το λογοτεχνικό έργο.

4. Προσθέστε ένα βίντεο που τον παρουσιάζει (π.χ. από YouTube ή δικό σας).

5. Γράψτε σύντομη περιγραφή στο κείμενο (2-3 προτάσεις).

6. Αναφέρετε την πηγή του βίντεο στην περιγραφή.

7. Χρησιμοποιήστε σχόλια για να δείτε τις αναρτήσεις συμμαθητών!

# data[].attributes.attachment_caption
Αργυρώ Σιάτου 

# data[].attributes.body
"Είμαι ο Μενέλαος, γιος του Ατρέα και της Αερόπης, εγγονός του Πέλοπα και αδελφός του

βασιλιά Αγαμέμνονα. Υπήρξα βασιλιάς της Σπάρτης και ηγήθηκα της εκστρατείας των

Ελλήνων εναντίον της Τροίας, εξαιτίας της αρπαγής της συζύγου μου, της Ελένης. Μετά την

πτώση της Τροίας κατάφερα να επιστρέψω στην πατρίδα μου, αλλά η επιστροφή δεν ήταν

εύκολη. Περιπλανήθηκα για μεγάλο χρονικό διάστημα στο Αιγαίο και τελικά το καράβι μου

ναυάγησε σε μια άγνωστη χώρα. Μαζί μου έχω την Ελένη, την οποία φροντίζω σαν πολύτιμο είδωλο, και λίγους συντρόφους, τους οποίους έχω κρύψει σε μια σπηλιά για να τους προστατέψω. Εγώ, φορώντας κουρέλια, περιφέρομαι αναζητώντας τροφή για όλους. Τώρα φτάνω στην είσοδο ενός παλατιού, πιστεύοντας ότι εκεί ίσως βρω βοήθεια και φαγητό για να συνεχίσουμε το δύσκολο ταξίδι

μας".

# data[].attributes.custom_properties.T6kex03k
Ελένη του Ευριπίδη 

# data[].attributes.body
"Τα βάσανά μου θα σας ιστορήσω... Η ομορφιά μου,δώρο του Δία, έφερε

πολλούς μνηστήρες, αλλά η καρδιά μου διάλεξε τον Μενέλαο. Η μοίρα, όμως, είχε άλλα σχέδια για εμένα. Ο Πάρης, γοητευμένος από την

ομορφιά μου,με απήγαγε στην Τροία, υποκινουμενος από την Αφροδίτη. Η πράξη αυτή εξόργισε τους Αχαιους και οδήγησε στον Τρωικό πόλεμο, ενα μακελειό γεμάτο βάσανα και θανάτους. Έτσι, η απαγωγή μου έγινε η

σπίθα που άναψε την φλόγα της έχθρας, μετατρεποντας με σε σύμβολο

καταστροφής. Από την αρχή της ζωής μου, ήμουν συνδεδεμένη με το

κακό και τον πόλεμο".

# data[].attributes.custom_properties.T6kex03k
Ελένη του Ευριπίδη 

# data[].attributes.body
Η αρχή των δεινών μου ήταν η φιλονικία των θεών στην «κρίση περί της καλλίστης», που έγινε ανάμεσα στην Ήρα, την Αθηνά και την Αφροδίτη. Σ’ εκείνον τον διαγωνισμό, ο Πάρης διάλεξε την Αφροδίτη ως την ομορφότερη, αφού του είχε τάξει πως θα του προσφέρει για γυναίκα του την ωραιότερη γυναίκα του κόσμου — εμένα. Εξαιτίας αυτής του της επιλογής, η Ήρα οργίστηκε και, αντί να με παραδώσει πραγματικά στον Πάρη, έφτιαξε ένα ομοίωμά μου και το έστειλε στη θέση μου. Έτσι, εγώ στάλθηκα με τον Ερμή στην Αίγυπτο, κοντά στον έντιμο βασιλιά Πρωτέα, για να με προστατεύει.

# data[].attributes.custom_properties.T6kex03k
Ελένη του Ευριπίδη 

# data[].attributes.body
Η Ελένη μάς παρουσιάζει τη δύσκολη ζωή της

# data[].attributes.custom_properties.T6kex03k
Ελένη του Ευριπίδη 

# data[].attributes.attachment_link.title
Πεννυ Δρούλια

# data[].attributes.body
Η Ελένη μας μιλάει για τα δεινά της

# data[].attributes.custom_properties.T6kex03k
Ελένη του Ευριπίδη 

# data[].attributes.attachment_link.description
This is my Vidnoz AI video with realistic talking avatar. Create your free AI video now.

# data[].attributes.attachment_caption
Ευαγγελία  Μουλοπούλου

# data[].attributes.body
Η Ελένη, μια τραγική ηρωίδα μας μιλάει

# data[].attributes.custom_properties.T6kex03k
Ελένη του Ευριπίδη 

# data[].attributes.attachment_caption
Ευαγγελία Μουλοπούλου 

# data[].attributes.body
Εγώ, ο Μενέλαος, ονομαστός κάποτε για τη δύναμη και τα καράβια μου, έμαθα τι θα πει άνθρωπος γυμνός από τύχη. Για ένα είδωλο πολέμησα δέκα χρόνια κάτω απ’ τα τείχη της Τροίας, κι αίμα φίλων και εχθρών πότισε τη γη για μια γυναίκα που δεν ήταν εκεί. Κι όταν επιτέλους έσβησε η φωτιά του πολέμου, άρχισε άλλος, πιο σκληρός: της θάλασσας. Με πέταξαν οι άνεμοι σε ξένες ακτές, με άφησαν ναυαγό, ρακένδυτο, χωρίς ψωμί και χωρίς τιμή, να ζητιανεύω έλεος ενώ ήμουν βασιλιάς. Κι όμως, το πιο πικρό δεν ήταν η πείνα ούτε ο φόβος, αλλά η αμφιβολία: αν όλα όσα έζησα είχαν νόημα ή αν οι θεοί με έπαιξαν σαν σκιά. Τώρα ξέρω· δεν πόνεσα λιγότερο από τους νεκρούς της Τροίας, γιατί εγώ έζησα για να θυμάμαι.

# data[].attributes.custom_properties.T6kex03k
Ελένη Ευριπίδη 

# data[].attributes.attachment_caption
Αργυρώ Σιάτου 

# data[].attributes.body
Είμαι η Θεονόη και ξέρω όσα έχουν αποφασίσει οι θεοί για σένα. Οι θεοί διαφωνούν για την τύχη σου και σήμερα ο Δίας θα πάρει την τελική απόφαση. Η Ήρα θέλει να σωθείς και να γυρίσεις στην πατρίδα σου, για να φανεί πως ο γάμος της Ελένης με τον Πάρη ήταν ψέμα της Αφροδίτης, ενώ η Αφροδίτη προσπαθεί να εμποδίσει τον γυρισμό σου για να μη φανεί το λάθος της. Η ζωή σου εξαρτάται από μένα, γιατί αν φανερώσω στον αδελφό μου ποιος είσαι, θα χαθείς, ενώ αν σωπάσω, θα σωθείς, και γι’ αυτό πρέπει εγώ να αποφασίσω σύμφωνα με το δίκαιο.

# data[].attributes.custom_properties.T6kex03k
Ελένη του Ευριπίδη 

# data[].attributes.attachment_caption
Πέννυ Δρούλια 

# data[].attributes.headline
Ελένη προς τη Θεονόη

# data[].attributes.subject
Ελένη προς τη Θεονόη

# data[].attributes.body
Θεονόη, σε παρακαλώ, μην πας στον αδελφό σου και του πεις πως ο Μενέλαος γύρισε∙ μη γίνεις η αιτία να χαθεί ο άντρας μου τώρα που τον βρήκα ξανά. Στάσου δίκαιη, όπως σου ταιριάζει, και σκέψου πως δεν είναι σωστό να προδώσεις έναν  που ζητά βοήθεια, ούτε να κάνεις χάρη στον αδελφό σου αδικώντας τον νόμιμο σύζυγό μου. Οι θεοί μισούν τη βία και την αδικία και αγαπούν το σωστό∙ μην αφήσεις το όνομά σου να συνδεθεί με μια άδικη πράξη. Ο πατέρας σου, ο δίκαιος Πρωτέας, όσο ζούσε προστάτευε το δίκαιο και δεν θα δεχόταν να γίνει άδικη πράξη στο παλάτι του. Σκέψου πως η αληθινή τιμή βρίσκεται στο να στηρίζεις το δίκαιο και όχι την άδικη επιθυμία του αδελφού σου. Σώσε μας, λοιπόν, και δείξε πως η αλήθεια και το δίκαιο είναι πιο δυνατά από τον φόβο και την υποταγή.

# data[].attributes.custom_properties.T6kex03k
Ελένη Ευριπίδη 

# data[].attributes.attachment_caption
Γιούλα Κουτρέτση 

# data[].attributes.body
Τα βάσανά μου θα σας ιστορήσω, ο Μενέλαος είμαι, ο βασιλιάς της Σπάρτης που η μοίρα τον έπαιξε σκληρά. Όταν ο Πάρης πάτησε στο παλάτι μου, δεν φανταζόμουν πως η φιλοξενία μου θα κατέληγε σε τέτοια συμφορά. Η Ήρα, θέλοντας να εκδικηθεί τον Πάρη για την κρίση του, έστειλε στην Τροία ένα είδωλο της γυναίκας μου, ενώ την πραγματική Ελένη ο Ερμής την οδήγησε στην Αίγυπτο, στο παλάτι του Πρωτέα.

Εγώ, δίχως να γνωρίζω την αλήθεια, πίστεψα πως η Ελένη με πρόδωσε και έφυγε για την Τροία. Για δέκα ολόκληρα χρόνια πολεμούσα κάτω από τα τείχη του Ιλίου, γεμάτος οργή και πόνο, για μια σκιά, για ένα ψέμα των θεών. Όταν η Τροία έπεσε, πήρα μαζί μου το είδωλο νομίζοντας πως είναι η γυναίκα μου, μέχρι που η τρικυμία με έβγαλε στις ακτές της Αιγύπτου. Εκεί, η αλήθεια φανερώθηκε μπροστά μου: η Ελένη που είχα δίπλα μου εξαφανίστηκε στον αέρα και η πραγματική μου σύζυγος, αγνή και πιστή, με περίμενε τόσα χρόνια μακριά από την πατρίδα. Έτσι ξεκίνησαν όλα τα δεινά μου, από ένα παιχνίδι των θεών που με έκανε να κυνηγώ ένα φάντασμα.

# data[].attributes.custom_properties.T6kex03k
Ελένη του Ευριπίδη 

# data[].attributes.attachment_caption
Αργυρώ Σιάτου 

# data[].attributes.body
Σε όλη την Ελλάδα έχει απλωθεί η φήμη πως πρόδωσα τον άντρα μου και πως πήγα με τη θέλησή μου στα χρυσά παλάτια της Φρυγίας. Όλοι με μισούν και με θεωρούν άπιστη και ατιμωμένη, ενώ στην πραγματικότητα δεν έφταιξα σε τίποτα. Οι θεοί με εξαπάτησαν και για χάρη ενός ειδώλου μου χάθηκαν τόσοι άνθρωποι και καταστράφηκαν πόλεις.

Αν όμως επιστρέψω στη Σπάρτη και αποκαλυφθεί η αλήθεια, θα φανεί πως δεν πρόδωσα ούτε τον άντρα μου ούτε τους φίλους μου. Τότε η κακή μου φήμη θα σβήσει και θα με πουν ξανά σώφρονα και τίμια, όπως ήμουν πριν. Αλλιώς, θα μείνω για πάντα δυστυχισμένη στην ξενιτιά και θα στερηθώ τα αγαθά του σπιτιού μου.

Το μεγαλύτερό μου βάσανο όμως είναι πως, ενώ ο Μενέλαος ζει και σώθηκε, κινδυνεύω τώρα να τον χάσω τη στιγμή που τον ξαναβρήκα. Αν είχε πεθάνει, θα τον θρηνούσα· τώρα όμως δεν αντέχω να τον χάσω ζωντανό.

Γι’ αυτό σε ικετεύω: βοήθησέ με και μιμήσου την αρετή και τη δικαιοσύνη του πατέρα σου. Η μεγαλύτερη τιμή για τα παιδιά είναι να μοιάζουν στους ενάρετους γονείς τους.

# data[].attributes.attachment_caption
Γιούλα Κουτρέτση 

# data[].attributes.headline
Ελένη προς τη Θεονόη 

# data[].attributes.subject
Ελένη προς τη Θεονόη 

# data[].attributes.body
Ικέτισσα, ω παρθένα, σου προσπέφτω κι απ’ της δυστυχίας τη βαριά μου θέση σε ικετεύω: για μένα και για κείνον μην τον προδώσεις τώρα που τον βρήκα. Στον αδελφό σου μην το μαρτυρήσεις πως ήρθε ο άντρας μου· έλα, γλίτωσέ τον. Μην κερδίζεις την εύνοιά του άδικα, αδικώντας τον δίκαιο πατέρα σου. Οι θεοί μισούν τη βία και προστάζουν να αποκτούν όλοι δίκαια τ’ αγαθά τους· ο ουρανός κι η γη ανήκουν σε όλους, κανείς να μην αρπάζει ξένο βιος. Προφήτισσα είσαι και τους θεούς τιμάς· μην ατιμάσεις τώρα το δίκιο τους. Με δέρνουν συμφορές — λύτρωσέ με, βοήθησε

# data[].attributes.attachment_caption
Αργυρώ Σιάτου

# data[].attributes.headline
Μενέλαος για το σχέδιο απόδρασης 

# data[].attributes.subject
Μενέλαος για το σχέδιο απόδρασης 

# data[].attributes.body
Όταν η Ελένη μου αποκάλυψε το σχέδιό της για να σωθούμε, στην αρχή ήμουν διστακτικός. Μου φαινόταν παράξενο και επικίνδυνο να πούμε πως εγώ έχω πεθάνει, γιατί δεν ήθελα ούτε καν να ακούγεται κάτι τέτοιο για μένα. Φοβόμουν επίσης μήπως το τέχνασμα αποκαλυφθεί και τότε χαθούν όλες μας οι ελπίδες.

Πριν ακούσω προσεκτικά την πρότασή της, σκέφτηκα κι εγώ μια άλλη λύση. Πρότεινα να κρυφτώ κάπου στο παλάτι και την κατάλληλη στιγμή να σκοτώσω τον Θεοκλύμενο με το σπαθί μου. Πίστευα πως έτσι θα τελείωνε το κακό. Όμως η Ελένη μού εξήγησε πως αυτό ήταν πολύ επικίνδυνο, γιατί η αδελφή του θα αποκάλυπτε το σχέδιο και τότε θα καταστρεφόμασταν και οι δύο.

Τότε η Ελένη, με εξυπνάδα και ψυχραιμία, μου εξήγησε το δικό της σχέδιο. Θα έλεγε στον Θεοκλύμενο πως εγώ δήθεν πέθανα σε ναυάγιο και πως, σύμφωνα με τα ελληνικά έθιμα, πρέπει να ταφώ στη θάλασσα. Έτσι θα ζητούσε από εκείνον να της δώσει καράβι για να κάνει τις νεκρικές προσφορές στο πέλαγος. Εγώ θα παρουσιαζόμουν σαν ναυαγός που σώθηκε και θα επιβεβαίωνα την ιστορία.

# data[].attributes.attachment_caption
Πέννυ Δρούλια 

# data[].attributes.headline
Ελένη προς τον Μενέλαο για το σχέδιο απόδρασης 

# data[].attributes.subject
Ελένη προς τον Μενέλαο για το σχέδιο απόδρασης 

# data[].attributes.body
Μενέλαε, άκουσέ με προσεκτικά· δεν θα σωθούμε με τη δύναμη, μα με τον νου. Θα πάω στον Θεοκλύμενο και θα του πω πως τάχα πέθανες, πως η μοίρα σε πήρε και πως πρέπει, όπως ορίζει το έθιμο, να σου αποδώσω νεκρικές τιμές στη θάλασσα. Θα ζητήσω καράβι για να ρίξω στο κύμα τις προσφορές και να σε θρηνήσω όπως πρέπει. Εσύ θα μείνεις σιωπηλός, σαν να ’σαι ξένος που βοηθά στην τελετή, και δεν θα φανερωθείς πριν έρθει η ώρα. Μόλις όμως βρεθούμε μακριά από τη στεριά, τότε θα πάρεις το πηδάλιο και θα φύγουμε γρήγορα, πριν προλάβει κανείς να μας σταματήσει. Έτσι, με τέχνασμα και ψυχραιμία, θα ξεγελάσουμε εκείνον που μας κρατά και θα κερδίσουμε τη σωτηρία μας.

# data[].attributes.attachment_caption
Άγγελος Γαρούφης 

# data[].attributes.headline
Ελένη προς Θεονόη 

# data[].attributes.subject
Ελένη προς Θεονόη 

# data[].attributes.body
Θεονόη, σε ικετεύω να μη φανερώσεις στον αδελφό σου, τον Θεοκλύμενο, ότι ο άντρας μου, ο Μενέλαος, έχει επιστρέψει. Σε παρακαλώ να σεβαστείς τη δικαιοσύνη και τη μνήμη του πατέρα σου και να μην κάνεις μια άδικη πράξη. Σκέψου επίσης ότι αν βοηθήσεις εμένα και τον άντρα μου να σωθούμε, θα αποκτήσεις καλή φήμη για τη δικαιοσύνη και την καλοσύνη σου. Αν όμως το αποκαλύψεις στον αδελφό σου, θα οδηγήσεις εμένα και τον Μενέλαο στον θάνατο. Για αυτό σε ικετεύω να μας λυπηθείς και να κρατήσεις το μυστικό.